
	[bookmark: nev]BALOGOVÁ BIANKA
b.biianka18@gmail.com
Tanító
BA, 7. félév
Tokaj-Hegyalja Egyetem

	
[bookmark: _GoBack]






Témavezető:
	Dr. Kökényesi Nikoletta
egyetemi docens, THE




Hagyományőrzés egy szlovákiai magyartanítási nyelvű alapiskolában

A dolgozatom témaválasztását nagymértékben befolyásolta a hagyományok, a szokások és a magyarság iránti érdeklődésem, kötődésem. Minden családban vannak hagyományok, amelyek szerves részét képezik az embereknek életük során. Számomra a hagyomány egy apró gyémánt, melynek csiszolásával egyre fényesebb jövőt biztosítunk nemzetünknek és szlovákiai magyarként különösen fontos magyar identitásom erősítéséhez.
A külföldön történő hagyományőrzést az iskolában nagymértékben befolyásolja a pedagógusok hozzáállása, illetve az állam befolyása. Gyermekként én is részese voltam a külföldi hagyományőrzésnek, így saját tapasztalataimat is kifejteném a témában.
Az iskolákban a hagyományőrzés fontossága megmutatkozik a tankönyvekből, a tantermek dekorációjából, a pedagógusok hozzáállásából. Kutatásomban vizsgálnám a szlovák tankönyvek szerkezetét: miként vannak jelen a magyar szólások, közmondások, a jeles napok bemutatása, mondák, mondókák, népmesék, népdalok. Figyelemmel követném a pedagógiai programokban megjelenő hagyományőrzést, a pedagógusok hozzáállását a magyar hagyományokhoz, és mely magyar hagyományok maradtak fenn az oktatásban és melyek azok, amelyeket már nem tartanak számon. Összegezném az egyéni tanításom során elért eredményt, a pedagógusok és a gyerekek hozzáállását a hagyományok fontosságának fennmaradásáról. Szó esne arról is, hogy mit tehetünk mi szülők, pedagógusok, hogy hagyományaink tovább éljenek gyermekeinkben, illetve, hogy a vallások, a családi légkör, az iskola hogyan befolyásolja a hagyományok kialakulását, fennmaradását.
Kutatásomat pozitív eredményekkel, élményekkel, tapasztalatokkal zárom, s örömmel mondhatom el, hogy a felvidéki magyar lakta területeken jelen van a magyar identitás: tovább élnek a magyar hagyományok, szokások, amelyet szülők és pedagógusok egyaránt támogatnak.



